CELEX: 62010CN0351
Language: da
Date: 2010-07-12 00:00:00
Title: Sag C-351/10: Anmodning om præjudiciel afgørelse indgivet af Verwaltungsgerichtshof (Østrig) den 12. juli 2010 — Zollamt Linz Wels

9.10.2010   
            
            
               DA
            
            
               Den Europæiske Unions Tidende
            
            
               C 274/10
            
         Anmodning om præjudiciel afgørelse indgivet af Verwaltungsgerichtshof (Østrig) den 12. juli 2010 — Zollamt Linz Wels
   (Sag C-351/10)
   ()
   2010/C 274/14
   Processprog: tysk
   
      Den forelæggende ret
   
   Verwaltungsgerichtshof
   
      Parter i hovedsagen
   
   
      Sagsøger: Zollamt Linz Wels
   
      Sagsøgt: Unabhängiger Finanzsenat, Außenstelle Salzburg
   
      Procesdeltager: LAKI D.O.O.E.L.
   
      Præjudicielle spørgsmål
   
   
               1)
            
            
               Skal artikel 558, stk. 1, sammenholdt med artikel 555, stk. 1, litra c), i Kommissionens forordning (EØF) nr. 2454/93 af 2. juli 1993 (1) (herefter »gennemførelsesbestemmelserne til toldkodeksen«), som ændret ved Kommissionens forordning (EF) nr. 993/2001 af 4. maj 2001, fortolkes således, at der allerede foreligger en retsstridig anvendelse af et transportmiddel til intern trafik ved lastningen og transportens påbegyndelse, når der er meddelt en tilladelse til intern trafik mellem to medlemsstater til et køretøj, der anvendes til erhvervsmæssig brug, og lastningen sker i en af disse to medlemsstater, men bestemmelsesstedet (planlagte losningssted) ligger i en tredje medlemsstat, og der ikke er meddelt en tilladelse for denne medlemsstat?
            
         
               2)
            
            
               For det tilfælde, at det første spørgsmål besvares bekræftende, spørges: Skal artikel 204, stk. 1, litra a), sammenholdt med artikel 215, i Rådets forordning (EØF) nr. 2913/92 af 12. oktober 1992 (2) (toldkodeksen) fortolkes således, at toldskylden i det tilfælde opstår i den medlemsstat, hvori lastningen sker, og at denne medlemsstat har kompetence til at opkræve importafgifterne, selv om det først ved losningen fastslås, at transporten har fundet sted i en medlemsstat, for hvilken der ikke foreligger en tilladelse til intern trafik?
            
         
               3)
            
            
               For det tilfælde, at det første spørgsmål besvares bekræftende, spørges desuden: Skal artikel 61 i Rådets direktiv 2006/112/EF af 28. november 2006 om det fælles merværdiafgiftssystem (3) fortolkes således, at under de foreliggende faktiske omstændigheder sker indførslen i den medlemsstat, hvor lastningen sker, og at denne medlemsstat har kompetence til at opkræve merværdiafgift ved indførsel, selv om det først ved losningen fastslås, at transporten har fundet sted i en medlemsstat, for hvilken der ikke foreligger en tilladelse til intern trafik?
            
         
      (1)  EFT L 253 af 11.10.1993, s. 1.
   
      (2)  EFT L 302 af 19.10.1992, s. 1.
   
      (3)  EUT L 347 af 11.12.2006, s. 1.